2018. aastal toimub esmakordselt huumorifestival Luige Nokk. Idee autoriks ja festivali peakorraldajaks on LAG Muusikaagentuur. 2017. aasta novembris toodi festivali salapärase kampaania abil ka avalikkuse ette. Facebookis ilmusid kümnete tuntud ja vähemtuntud isikute profiilipiltidel ette nokad. Omamoodi „viirus" köitis ka meedia tähelepanu – sellest räägiti raadios, ilmus mitmeid kirjutisi ning võib öelda, et uudne idee ja festivali nimi jõudis lühikese ajaga tuhandete Eestimaalasteni.
#000000
2017. aasta novembris korraldas LAG muusikaagentuur Honda edasimüüjate aastalõpu seminari. Aasta kokkuvõtteid ja uue aasta plaane olid tegema saabunud võtmeisikud kõigist kolmest Balti riigist. Tartus, värskelt avatud V Spas ja hotellis, toimunud ürituse õhtuses osas astusid lavale lauljatar Denise Fontoura ja DJ Vidensky.
#000001
2017. aasta lõpus korraldas LAG Muusikaagentuur Maaelumisteeriumi jõulupeo. Koosviibimine leidis aset Tallink hotelli restoranis. Esinesid Ott Lepland, DJ Kaarel Kose ja Märt Agu tantsutrupp. Osalejate arvuks oli sel korra 130 ning lisaks pidulikele kõnedele sai ekraanilt vaadata ka enne üritust valminud videolõike, milles said sõna ministeeriumi töötajaid ise.
#000002
24. Augustibluus möödus vihmasajus, kuid sellest hoolimata oli festivali külastajate arv sarnane eelmise kahe festivaliga. LAG Muusikaagentuuri jaoks oli see kümnes Augustibluus ning jättes kõrvale festivali teise päeva kurva sündmuse, möödusid need kaks ööpäeva traditsiooniliselt ülimõnusas õhkkonnas. Festivali kontserdid toimusid lisaks Piiskopi linnusele ka vanas raudteejaamas, kultuurikeskuses, Haapsalu Kuursaalis ning suvekohvikute terrassidel. Positiivset vastukaja sai aasta bluusisündmus nii esinejatelt, publikult, kui ka meedia vahendusel. Ees ootab juubelifestival – Augustibluus 25 - kolmandal ja neljandal augustil 2018.
#000003
Osaühing Sirekar Hulgi pakub laias valikus suka- ja pesutooteid. Juba viisteist aastat on ettevõte Baltimaades ainuesindanud Itaalia päritolu Bellissima kaubamärki ning 2017. aasta jaanuaris tähistati seda klubis Prive. Ürituse päevases osas tutvustati edasimüüjatele uue hooaja pesu- ja sukamudeleid ning nauditi Manna La Roosa köögi ülimaitsvat lõunasööki. Mõni tund hiljem alanud peol voolas vahuvein ja lavale astusid Jüri Homenja, Marek Kalmus ning tantsijad Märt Agu juhendamisel. DJ puldis valis muusikat Kaarel Kose.
#000006